CELEX: 32009R0069
Language: da
Date: 2009-01-23 00:00:00
Title: Kommissionens forordning (EF) nr. 69/2009 af 23. januar 2009 om ændring af forordning (EF) nr. 1126/2008 om vedtagelse af visse internationale regnskabsstandarder i overensstemmelse med Europa-Parlamentets og Rådets forordning (EF) nr. 1606/2002 for så vidt angår International Financial Reporting Standard (IFRS) 1 og international regnskabsstandard (IAS) 27 (EØS-relevant tekst)

24.1.2009   
            
            
               DA
            
            
               Den Europæiske Unions Tidende
            
            
               L 21/10
            
         
      KOMMISSIONENS FORORDNING (EF) Nr. 69/2009
   af 23. januar 2009
   om ændring af forordning (EF) nr. 1126/2008 om vedtagelse af visse internationale regnskabsstandarder i overensstemmelse med Europa-Parlamentets og Rådets forordning (EF) nr. 1606/2002 for så vidt angår International Financial Reporting Standard (IFRS) 1 og international regnskabsstandard (IAS) 27
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 1606/2002 af 19. juli 2002 om anvendelse af internationale regnskabsstandarder (1), særlig artikel 3, stk. 1, og
   ud fra følgende betragtninger:
   
               (1)
            
            
               Ved Kommissionens forordning (EF) nr. 1126/2008 (2) blev der vedtaget visse internationale standarder og fortolkningsbidrag, der eksisterede pr. 15. oktober 2008.
            
         
               (2)
            
            
               I maj 2008 offentliggjorde International Accounting Standards Board (IASB) ændringer til IFRS 1 Førstegangsanvendelse af International Financial Reporting Standards og IAS 27 Koncernregnskaber og særskilte regnskaber»Cost of an Investment in a Subsidiary, Jointly Controlled Entity or Associate«. Ved ændringen til IFRS 1 tillades det en førstegangsbruger i sit særskilte regnskab enten at anvende som skønnede omkostninger ved en investering i en dattervirksomhed, en fælles kontrolleret virksomhed eller en associeret virksomhed dagsværdien på datoen for virksomhedens overgang til IFRS eller investeringens tidligere regnskabsmæssige GAAP-værdi på denne dato. Definitionen af »omkostningsmetode« udgår af IAS 27, og en investor skal som følge heraf registrere alt udbytte, der modtages fra en dattervirksomhed, en fælles kontrolleret virksomhed eller en associeret virksomhed, som indtægt i sine særskilte regnskaber, også selv om udbyttet betales ud af føranskaffelsesreserver. Ændringerne til IAS 27 præciserer også, hvordan omkostningen ved en investering fastsættes i henhold til IAS 27, når en modervirksomhed reorganiserer driftsstrukturen i sin koncern ved at oprette en ny virksomhed som sin modervirksomhed, og denne nye modervirksomhed opnår kontrollen med den oprindelige modervirksomhed ved at udstede egenkapitalinstrumenter i bytte for eksisterende egenkapitalinstrumenter i den oprindelige modervirksomhed.
            
         
               (3)
            
            
               Høringen af Den Tekniske Gruppe (TEG) under European Financial Reporting Advisory Group (EFRAG) bekræfter, at ændringerne til IAS 1 og IFRS 27 opfylder de tekniske kriterier for vedtagelse som omhandlet i artikel 3, stk. 2, i forordning (EF) nr. 1606/2002. I overensstemmelse med Kommissionens afgørelse 2006/505/EF af 14. juli 2006 om oprettelse af en undersøgelsesgruppe for rådgivning om regnskabsstandarder, som skal rådgive Kommissionen om objektiviteten og neutraliteten af udtalelser fra European Financial Reporting Advisory Group (EFRAG) (3), behandlede undersøgelsesgruppen for rådgivning om regnskabsstandarder EFRAG's udtalelse om godkendelse og rådgav Kommissionen om, at den er afbalanceret og objektiv.
            
         
               (4)
            
            
               Forordning (EF) nr. 1126/2008 bør derfor ændres i overensstemmelse hermed.
            
         
               (5)
            
            
               Foranstaltningerne i denne forordning er i overensstemmelse med udtalelse fra Regnskabskontroludvalget —
            
         UDSTEDT FØLGENDE FORORDNING:
   Artikel 1
   I bilaget til forordning (EF) nr. 1126/2008 foretages følgende ændringer:
   
               1)
            
            
               International Reporting Financial Standard (IFRS) 1 Førstegangsanvendelse af International Financial Reporting Standards ændres som anført i bilaget til denne forordning.
            
         
               2)
            
            
               International regnskabsstandard (IAS 27) Koncernregnskaber og særskilte regnskaber — »Cost of an Investment in a Subsidiary, Jointly Controlled Entity or Associate« ændres som anført i bilaget til denne forordning.
            
         
               3)
            
            
               IAS 18, IAS 21 og IAS 36 ændres i overensstemmelse med ændringerne til IAS 27 som anført i bilaget til denne forordning.
            
         Artikel 2
   Virksomhederne anvender ændringerne til IFRS 1 og IAS 27 som anført i bilaget til denne forordning senest fra den dato, der indleder deres første regnskabsår efter den 31. december 2008.
   Artikel 3
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. januar 2009.
      
         
            På Kommissionens vegne
         
         Charlie McCREEVY
         
         
            Medlem af Kommissionen
         
      
   
   
      (1)  EFT L 243 af 11.9.2002, s. 1.
   
      (2)  EUT L 320 af 29.11.2008, s. 1.
   
      (3)  EUT L 199 af 21.7.2006, s. 33.
   
      BILAG
      INTERNATIONALE REGNSKABSSTANDARDER
      
                  IFRS 1 og IAS 27
               
               
                  Ændringer til IFRS 1 Førstegangsanvendelse af International Financial Reporting Standards og IAS 27 Koncernregnskaber og særskilte regnskaber – »Cost of an Investment in a Subsidiary, Jointly Controlled Entity or Associate«
               
            
         Kopiering tilladt inden for Det Europæiske Økonomiske Samarbejdsområde. Alle eksisterende rettigheder forbeholdes uden for EØS med undtagelse af retten til at kopiere til personlig brug eller anden form for »fair dealing«. Yderligere oplysninger fås hos IASB på adressen www.iasb.org
      
      ÆNDRINGER TIL IFRS 1 FØRSTEGANGSANVENDELSE AF IFRS OG IAS 27 KONCERNREGNSKABER OG SEPARATE ÅRSREGNSKABER
      OMKOSTNINGER VED INVESTERING I EN DATTERVIRKSOMHED, FÆLLES KONTROLLERET VIRKSOMHED ELLER ASSOCIERET VIRKSOMHED
      Ændringer til IFRS 1
      Førstegangsanvendelse af IFRS
      
         Afsnit 13, litra ea) er indsat efter afsnit 13, litra e). En overskrift og afsnit 23A og 23B er indsat efter afsnit 23. Afsnit 25A og 34C er ændret. En overskrift og afsnit 44A er indsat efter afsnit 44. Afsnit 47K er indsat efter afsnit 47J.
      
      INDREGNING OG MÅLING
      Undtagelser fra andre IFRS-standarder
      
                  13
               
               
                  En virksomhed kan vælge at anvende en eller flere af følgende undtagelser:
                  
                              a)
                           
                           
                              …
                           
                        
                              ea)
                           
                           
                              investeringer i dattervirksomheder, fælles kontrollerede virksomheder og associerede virksomheder (afsnit 23A og 23B)
                           
                        
                              f)
                           
                           
                              …
                           
                        
            Investeringer i dattervirksomheder, fælles kontrollerede virksomheder og associerede virksomheder
      
                  23A
               
               
                  Når en virksomhed udarbejder separate årsregnskaber, skal den i henhold til IAS 27 Koncernregnskaber og separate årsregnskaber regnskabsmæssigt behandle sine investeringer i dattervirksomheder, fælles kontrollerede virksomheder og associerede virksomheder enten:
                  
                              a)
                           
                           
                              til kostpris eller
                           
                        
                              b)
                           
                           
                              i overensstemmelse med IAS 39 Finansielle instrumenter: Indregning og måling.
                           
                        
            
                  23B
               
               
                  Hvis en virksomhed, der anvender IFRS for første gang, måler en sådan investering til kostpris i overensstemmelse med afsnit 23A, litra a), skal den måle denne investering i et af følgende beløb i sin separate IFRS-åbningsopgørelse af finansiel stilling:
                  
                              a)
                           
                           
                              kostpris beregnet i overensstemmelse med IAS 27 eller
                           
                        
                              b)
                           
                           
                              fastsat kostpris. Den fastsatte kostpris for en sådan investering svarer til:
                              
                                          i)
                                       
                                       
                                          dens dagsværdi (beregnet i overensstemmelse med IAS 39) på datoen for virksomhedens overgang til IFRS i henhold til det separate årsregnskab eller
                                       
                                    
                                          ii)
                                       
                                       
                                          dens regnskabsmæssige værdi i henhold til tidligere regnskabsprincipper på den pågældende dato.
                                       
                                    En virksomhed, der anvender IFRS for første gang, kan vælge værdien i nr. i) eller ii) til måling af sin investering i den enkelte dattervirksomhed, fælles kontrollerede virksomhed eller associerede virksomhed, når den vælger at måle denne investering ud fra den fastsatte kostpris.
                           
                        
            Klassifikation af tidligere indregnede finansielle instrumenter
      
                  25A
               
               
                  IAS 39 tillader …
               
            Undtagelser fra anvendelse med tilbagevirkende kraft af andre IFRS-standarder
      Minoritetsinteresser
      
                  34C
               
               
                  Virksomheder, der anvender IFRS for første gang, skal opfylde følgende krav i IAS 27 (ajourført 2008) …
               
            PRÆSENTATION OG OPLYSNING
      Anvendelse af fastsat kostpris for investeringer i dattervirksomheder, fælles kontrollerede virksomheder og associerede virksomheder
      
                  44A
               
               
                  Hvis en virksomhed endvidere i sin IFRS-åbningsopgørelse af finansiel stilling anvender en fastsat kostpris for en investering i en dattervirksomhed, fælles kontrolleret virksomhed eller associeret virksomhed som led i sit separate årsregnskab (se afsnit 23B), skal virksomheden oplyse følgende i sit første separate IFRS-årsregnskab:
                  
                              a)
                           
                           
                              den samlede fastsatte kostpris for disse investeringer, hvis den fastsatte kostpris svarer til deres regnskabsmæssige værdi i henhold til tidligere regnskabsprincipper
                           
                        
                              b)
                           
                           
                              den samlede fastsatte kostpris for disse investeringer, hvis den fastsatte kostpris svarer til deres dagsværdi, og
                           
                        
                              c)
                           
                           
                              den samlede regulering af den regnskabsmæssige værdi, der er rapporteret i henhold til tidligere regnskabsprincipper.
                           
                        
            IKRAFTTRÆDELSESTIDSPUNKT
      
                  47K
               
               
                  
                     Omkostninger ved investering i en dattervirksomhed, fælles kontrolleret virksomhed eller associeret virksomhed (Ændringer til IFRS 1 og IAS 27), der udkom i maj 2008, tilføjede afsnit 13, litra ea), 23A, 23B og 44A. Virksomhederne skal anvende disse afsnit på regnskabsår, der begynder 1. januar 2009 eller derefter. Det er tilladt at anvende dem før dette tidspunkt. Hvis en virksomhed anvender disse afsnit på et tidligere regnskabsår, skal den give oplysning om dette.
               
            Ændringer til IAS 27
      Koncernregnskaber og separate årsregnskaber (ajourført ved Forbedringer af IFRS-standarder i maj 2008)
      Henvisningen til kostprismetoden i afsnit 4 udgår. Afsnit 38A-38C er indsat efter afsnit 38. Afsnit 45B og 45C er indsat efter afsnit 45A.
      DEFINITIONER
      [Henvisningen til kostprismetoden udgår.]
      REGNSKABSMÆSSIG BEHANDLING AF INVESTERINGER I DATTERVIRKSOMHEDER, FÆLLES KONTROLLEREDE VIRKSOMHEDER OG ASSOCIEREDE VIRKSOMHEDER I SEPARATE ÅRSREGNSKABER
      
                  38A
               
               
                  Virksomheden indregner udbytte fra dattervirksomheder, fælles kontrollerede virksomheder og associerede virksomheder i resultatet i sit separate årsregnskab, når retten til at modtage udbyttet er fastlagt.
               
            
                  38B
               
               
                  Når en modervirksomhed omstrukturerer sin koncern ved at stifte en ny virksomhed som modervirksomhed, og følgende kriterier er opfyldt:
                  
                              a)
                           
                           
                              den nye modervirksomhed opnår bestemmende indflydelse på den oprindelige modervirksomhed ved udstedelse af egenkapitalinstrumenter til gengæld for den oprindelige modervirksomheds eksisterende egenkapitalinstrumenter
                           
                        
                              b)
                           
                           
                              den nye og den oprindelige koncerns aktiver og passiver er ens umiddelbart før og efter omstruktureringen, og
                           
                        
                              c)
                           
                           
                              den oprindelige modervirksomheds ejere forud for omstruktureringen har de samme absolutte og relative andele af nettoaktiverne i den oprindelige og den nye koncern umiddelbart før og efter omstruktureringen
                           
                        og den nye modervirksomhed i overensstemmelse med afsnit 38, litra a) indregner sin investering i den oprindelige modervirksomhed i sit separate årsregnskab, skal den nye modervirksomhed sætte kostprisen til den regnskabsmæssige værdi af dens andel af egenkapitalposterne i den oprindelige modervirksomheds separate årsregnskab på det tidspunkt, hvor omstruktureringen finder sted.
               
            
                  38C
               
               
                  En virksomhed, der ikke er en modervirksomhed, kan ligeledes stifte en ny virksomhed som sin modervirksomhed, forudsat at kriterierne i afsnit 38B er opfyldt. Kravene i afsnit 38B gælder også for sådanne omstruktureringer. Henvisningerne til »den oprindelige modervirksomhed« og »den oprindelige koncern« skal i så fald forstås som henvisninger til »den oprindelige virksomhed«.
               
            IKRAFTTRÆDELSESTIDSPUNKT OG OVERGANG
      
                  45B
               
               
                  
                     Omkostninger ved investering i en dattervirksomhed, fælles kontrolleret virksomhed eller associeret virksomhed (Ændringer til IFRS 1 og IAS 27), der udkom i maj 2008, slettede definitionen af kostprismetoden i afsnit 4 og tilføjede afsnit 38A. Virksomhederne skal anvende disse ændringer fremadrettet på regnskabsår, der begynder 1. januar 2009 eller derefter. Det er tilladt at anvende dem før dette tidspunkt. Hvis en virksomhed anvender ændringerne på et tidligere regnskabsår, skal den give oplysning om dette og anvende de tilsvarende ændringer til IAS 18, IAS 21 og IAS 36 på samme tidspunkt.
               
            
                  45C
               
               
                  
                     Omkostninger ved investering i en dattervirksomhed, fælles kontrolleret virksomhed eller associeret virksomhed (Ændringer til IFRS 1 og IAS 27), der udkom i maj 2008, tilføjede afsnit 38B og 38C. Virksomhederne skal anvende disse afsnit fremadrettet på omstruktureringer, som finder sted i regnskabsår, der begynder 1. januar 2009 eller derefter. Det er tilladt at anvende dem før dette tidspunkt. Virksomhederne kan desuden vælge at anvende afsnit 38B og 38C med tilbagevirkende kraft på tidligere omstruktureringer i overensstemmelse med disse afsnit. Hvis en virksomhed tilpasser en omstrukturering efter afsnit 38B eller 38C, skal den dog tilpasse alle senere omstruktureringer i overensstemmelse med disse afsnit. Hvis en virksomhed anvender afsnit 38B eller 38C på et tidligere regnskabsår, skal den give oplysning om dette.
               
            
         Appendiks
      
      Ændringer til andre IFRS-standarder
      Virksomhederne skal anvende følgende ændringer til IAS 18, IAS 21 og IAS 36, når de anvender de tilsvarende ændringer af afsnit 4 og 38A i IAS 27.
      IAS 18   Omsætning
      
      A1   Der er foretaget følgende ændringer i IAS 18.
      Afsnit 32 er ændret, og afsnit 38 er indsat som følger.
      32   Når ubetalte renter er påløbet før anskaffelsen af en rentebærende investering, allokeres de efterfølgende modtagne renter til perioden før anskaffelsen og perioden efter anskaffelsen. Kun renter allokeret til perioden efter anskaffelsen indregnes som indtægt.
      38   Omkostninger ved investering i en dattervirksomhed, fælles kontrolleret virksomhed eller associeret virksomhed (Ændringer til IFRS 1 Førstegangsanvendelse af IFRS og IAS 27 Koncernregnskaber og separate årsregnskaber), der udkom i maj 2008, ændrede afsnit 32. Virksomhederne skal anvende denne ændring fremadrettet på regnskabsår, der begynder 1. januar 2009 eller derefter. Det er tilladt at anvende den før dette tidspunkt. Hvis en virksomhed anvender de tilsvarende ændringer i afsnit 4 og 38A i IAS 27 på et tidligere regnskabsår, skal den anvende ændringen i afsnit 32 på samme tidspunkt.
      IAS 21   Valutaomregning
      
      A2   I IAS 21 er afsnit 49 ændret som følger:
      
                  49
               
               
                  En virksomhed kan afhænde sin kapitalandel i en udenlandsk virksomhed helt eller delvist gennem salg, likvidation, tilbagebetaling af selskabskapital eller nedlæggelse af hele eller dele af virksomheden. En nedskrivning af en udenlandsk virksomheds regnskabsmæssige værdi udgør ikke en delvis afhændelse, uanset om det sker på grund af egne tab eller en værdiforringelse, som er indregnet af investor. Derfor foretages der ikke omklassifikation af nogen del af kursgevinsten eller -tabet i øvrig totalindkomst på tidspunktet for nedskrivningen.
               
            IAS 36   Værdiforringelse af aktiver
      
      A3   I IAS 36 indsættes en overskrift og et litra h) efter afsnit 12, litra g). Afsnit 140D er indsat efter afsnit 140C.
      12   Når det vurderes, hvorvidt der er en indikation af, at et aktiv er værdiforringet, skal virksomheden som minimum tage følgende indikatorer i betragtning:
      …
      Udbytte fra en dattervirksomhed, fælles kontrolleret virksomhed eller associeret virksomhed
      
                  h)
               
               
                  ved investering i en dattervirksomhed, fælles kontrolleret virksomhed eller associeret virksomhed indregner investoren investeringsudbyttet, og det dokumenteres, at:
                  
                              i)
                           
                           
                              investeringens regnskabsmæssige værdi i det separate årsregnskab overstiger den regnskabsmæssige værdi i koncernregnskabet af nettoaktiverne i den virksomhed, der er investeret i, herunder den tilknyttede goodwill, eller at
                           
                        
                              ii)
                           
                           
                              udbyttet overstiger dattervirksomhedens, den fælles kontrollerede virksomheds eller den associerede virksomheds samlede totalindkomst i den periode, hvor udbyttet deklareres.
                           
                        
            140D   Omkostninger ved investering i en dattervirksomhed, fælles kontrolleret virksomhed eller associeret virksomhed (Ændringer til IFRS 1 Førstegangsanvendelse af IFRS og IAS 27), der udkom i maj 2008, tilføjede afsnit 12(h). Virksomhederne skal anvende denne ændring fremadrettet på regnskabsår, der begynder 1. januar 2009 eller derefter. Det er tilladt at anvende den før dette tidspunkt. Hvis en virksomhed anvender de tilsvarende ændringer i afsnit 4 og 38A i IAS 27 på et tidligere regnskabsår, skal den anvende ændringen i afsnit 12, litra h) på samme tidspunkt.